**Aktivitetsberetning 2014/15**

**Skoleåret 2014/15**



Diagrammet viser fordelingen af tilmeldingerne til årets stævner og træf.

**Adventurerace for 8. klasserne**

Setup’et og indeholdet var i store træk de samme som sidste skoleår. Åvang og BFI deltog (eventuelt enkelte af Efterskolens egne elever). Kongeskær meldte afbud lige op til arrangementet.

Stævneansvarlig: Mikkel Due Andersen og Bjarne Holm, Efterskolen

**Atletikstævnet for 6.-7. kl.**

Tirsdag d. 16. september 2014 blev der afviklet atletikstævne for 6. – 7. kl. på Rønne Stadion Nord.

Der deltog 12 hold piger og 13 hold drenge i alt ca. 300 elever.

Holdene var fra flg. skoler: Rønne Privatskole, Åvang, Peterskolen, Østre, Søndermark, Sydbornholms Privatskole, Kongeskær og Bornholms Frie Idrætsskole.

Dagen forløb fint. Der var en god stemning blandt eleverne, og lærerne var gode til at tage fat og hjælpe hinanden med at få det til at glide.

Morten stod for pointberegningen.

Tidsplanen holdt fint, vi var færdige lidt før tid.

I pigerækken vandt Rønneskolen, afd. Østre.

I drengerækken vandt Rønne Privatskole.

Vinderne fik overrakt pokaler. Desuden blev de inviteret til DM, som foregår i Køge i juni måned 2015.

Desværre løb vi ind i problemer med tilmeldinger på skoleatletik.dk. Første forhindring var, at oprettelse af bruger ikke kunne forløbe automatisk. Man var nødt til at kontakte Kim for at blive oprettet. Næste store udfordring var, at man ved oprettelse af hold skulle oplyse elevens telefonnummer og mailadresse. Senere erfarede vi, at man kunne udfylde fiktive tlf. nr. og mailadresser, men da var tiden så langt fremskreden, at vi så os nødsaget til at gennemføre stævnet manuelt. Vi nåede at få udarbejdet et tidsskema inde i systemet og kunne godt se nogle fordele her.

Vi prøver igen næste år, lidt erfaringer rigere.

Stævneansvarlig: Lene Hjorth Nielsen, Østre Skole

**Badminton 3. kl.**

Dansk Skoleidræt - Bornholm afholdt badmintontræf for 3. klasserne på Bornholm onsdag, d. 29.10.2014 i Rønne Nord hallerne. Træffet blev afviklet i samarbejde med overbygningselever fra Rønneskolen, afd. Åvang.

Der var over 130 tilmeldinger. Programmet så ud som følger:

**Tidspunkt Deltagere\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Antal**

8.15 – 9.45 Rønne Privat + Østre 23+22

10.00 – 11.30 BFI + Kongeskær 22+22

12.00 – 13.30 Peterskolen + Østre 18+24

Badmintontræffet skulle gerne være med til at give eleverne mulighed for at prøve forskellige smålege, tilvænningsøvelser og slagtræning. Dagen var præget af anderledes badmintonaktiviteter som man også kunne anvende i idrætsundervisningen efterfølgende.

De seneste års evaluering har medført, at der løbende er blevet justeret på enkelte lege, øvelser og spil, ligesom der har været enkelte organisatoriske ændringer.

Badmintontræffet gav dog stadig børnene en mulighed for at se, hvad badminton er. Målene for dagen var, at:

1. Børnene var aktive med ketcher.
2. De fik indblik i, hvad badminton var for en idrætsgren.
3. De fik mulighed for at møde elever fra andre skoler.
4. De havde det sjovt.

Ifølge lærer-evalueringen var disse mål opfyldt.

Badminton-ansvarlig: Morten Jørgensen Hulgaard, Aavang

**Basketball 8.-9. kl.**



Afviklet d. 11. december 2014 i Rønne Nord

Vinderne fra Rønne Privatskole sikrede sig med dagens to finalesejre adgang til at deltage i

DM-finalestævnet den 13.-15. april i Horsens.

Pigerne vandt seks ud af deres syv indledende kampe. Kun mod Østre blev det til uafgjort. I

finalen mødte de igen pigerne fra Østre, som Rønne Privatskole besejrede sikkert med 10-2.

Drengene vandt deres indledende fire kampe. I finalen mødte de Kongeskær 1 i en meget tæt

og spændende finalekamp, hvor Rønne Privatskole i en spændende afslutning var bagud med

1 point, men i de sidste to minutter sikrede sejren 10-8.

Seks skoler konkurrerede med helholdsvis syv pige- og ti drengehold. Rønne hallen

summede af liv fra de ca. 200 unge skoleelever, der havde en god skoledag med basketball -

et holdspil med tempo, teamwork og fairplay.

Stævneansvarlig Tommy Truelsen, Bornholms Frie Idrætsskole

**Bordtennis 4. kl.**

Bordtennistræf for 4 klasserne d. 16. marts 2015

Der var tilmelding fra 6 skoler, Aaker, Søndermark, Kongeskær, Rønne privat, Nyker og Davidskolen. 201 elever i alt.

Pga. af misforståelse hos stævneleder kom besked til de tilmeldte skole ikke ud i god tid, hvilket medførte at Aavangskolen meldte afbud med 51 elever, så det samlede antal elever var 150.

Yderlig reagerede Nyker ikke på de beskeder de fik på mail, så de kom ikke på det tildelte tidspunk, men dukkede op kl. 9. Det gav lidt udfordringer, da der ikke var beregnet borde til så mange elever på en gang.

Ellers var det et godt stævne, hvor der efter introduktion var en lille opvisning af Vilmer Funch og undertegnet. Eleverne blev fordelt på 3 stationer a 25 minutters varighed. De 3 stationer var boldkontrol, spil ( single og double) rundt om bordet.

Programmet var følgende

Aaker 25, Søndermark 35 = 60 elever

Kongeskær 25, Rønne Privat 23, =48

Nyker 21, Davidskolen 21 = 42

Der blev ikke foretaget evaluering af stævnet, men efter undertegnets opfattelse var det trods de nævnte udfordringer, en dejlig dag med mange aktive elever.

Stævneansvarlig: Svend Pedersen

**Floorball 5. kl.**

Dato: 2. februar 2015

21 hold, 5 skoler, 130 børn.

Floorballstævnet blev afviklet i Søndermarkshallen. Her skal vi sige en stor tak til Bornholms Idrætsområder, der kørte ekstra bander og satte baner op for os. Rønneskolen, afd. Søndermark lånte os stave, bolde, mål, veste mm., så deltagerne ikke behøvede at medbringe dette. Derudover stillede større elever op, var kampledere, holdt styr på resultater og hjalp til med at få dagen til at glide. Også en tak for det.

Selve stævnet blev afviklet på tre baner med kampe uafbrudt i fire timer. Derudover havde to skolers sidste øjebliks-afbud gjort, at den fjerde bane, der var påtænkt at spille på, kunne fungere som ”legebane”. Så der var rig mulighed for at få brændt al det krudt af man havde.

Stævnet blev afsluttet med, at vi kårede banevindere på de tre baner.

Alt i alt en dejlig og bevægelsesfyldt dag.

Stævneansvarlige: Lars Kromann Myhre, Søndermarksskolen

**Floorball 9. kl.**

Stævnet fandt sted i Søndermarkshallen den 19.11.2014 og var indbudt som mixstævne med piger og drenge på hvert hold.

I stævnet deltog 4 skoler med i alt 18 hold – en halvering i forhold til året før.

110 elever deltog på de 18 hold.

Deltagende skoler: Søndermarksskolen, Åvangsskolen, Peterskolen og Østerlars Friskole.

Igen til dette stævne havde vi Floorball Fællesskabet Bornholm med som dommere mm. Det er et rigtigt godt samarbejde, der er opstået, og samtidig giver det lærerne frihed til at organisere deres skoles forskellige hold.

Stævnet forløb i en hyggelig afslappet atmosfære og der var god stemning og intensivitet blandt deltagerne.

Tilbagemeldingerne / evaluering var da også stort set positive hele vejen rundt. – Nogle af kommentarerne var: Godt tilrettelagt stævne, lang spilletid / mange kampe for de deltagende elever.

Stævneansvarlig: Tom Christensen

**Fodbold for 5.- 6. kl.**

Afviklet d. 24. september 2014

Fodbold stævnet i Nexø havde 10 hold 5 pige og 5 drenge hold fra Nexø, Åvang og Rønne Privatskole. Det er lidt for lidt hold, håber på flere hold næste år.

Der blev spillet mange fine kampe, og de blev spillet i en god ånd, alle hold fik 4 kampe.

Vinderne blev:

Drenge: Rønne Privat Skole

Piger: Paradisbakkeskolen afd. Nexø

Stævneansvarlig: Thomas Frandsen, Nexø Skole

**Håndbold 7. – 8. kl.**

Håndboldstævnet. Tirsdag den 11. nov. 2014 for 7. og 8. klasse

|  |  |
| --- | --- |
| Skoler | Antal hold |
| Paradisbakkeskolen | 7 |
| BFI | 4 |
| Søndermarkskolen | 3 |
| Kongeskærskolen | 1 |
| Aaker skole | 1 |

Stævnet forløb fint uden problemer og vanskeligheder. Tidsplanen blev overholdt. Elever fra BFI passede halledelsen/tidtagning hele dagen. Største udfordring var, at det medfølgende personale ikke var specielt indstillet på at dømme kampe.

Stævneansvarlig

Anders Munch - Bornholms Frie Idrætsskole

**Høvdingebold 5. kl.**

Afholdt i Rønnehallerne, fredag d. 6. marts 2015

Stævnet begyndte kl. 9.00 og sluttede kl. 13.30.

Elever fra Søndermarksskolens 8. kl. deltog som dommerne og officials. Lærerne var behjælpelige med gode råd og vejledning.

Kampene spilledes på tid over 10 minutter – med 2 min. pause til skift for næste kamp.

Der deltog 30 hold, hvilket var for mange. Vi vil foreslå, at der næste år sættes en maksimum grænse på 24 hold eller at stævnet deles over 2 dage.

Det var en god dag eleverne gik op i det med liv og sjæl, og nød samtidig en dag sammen med kammerater fra flere andre skoler – en dag fyldt med aktivitet og intensitet – der blev gået til sagen, som gjaldt det et verdensmesterskab.

Vi måtte dele stævnet i et kvalifikationsstævne og et motionsstævne.

Vinderne efter en spændende finale mod Privatskolen blev Søndermarksskolen, som fik adgang til at deltage i DM-stævnet 12.-13. maj 2015 på Rosenlundskolen i Ballerup Kommune.

Stævneledere: Tom Christensen og Torben Christoffersen, Søndermarksskolen

**Kidsvolley 3. kl.**

Afholdt 12. februar

Kidsvolleystævnet havde deltagelse af Nexø, Svaneke, Syd Bornholm, BFIS, Aaker, Davidskolen, Peterskolen, Vestermarie, Mosaik og Kongeskær, det gav 34 hold.

Som det plejer ankom der en masse motiverede og forventningsfulde 3. klasses elever. Stævnet blev gennemført i en rigtig god stemning, og med masser af glade børn. Vi havde Paradisbakkeskolens 7.k med som dommere, så lærerne kunne koncentrerer sig om deres elevers kampe.

Stævneleder Thomas Frandsen, Nexø Skole

**Kidsvolley 5. kl.**

Onsdag den 3. december var øens 5. klasser til kidsvolleystævne i Svanekehallen. Efter en årrække med kidvolley for 6. klasse, blev stævnet flyttet ned i 5. klasse, da der er en del stævnetilbud til 6. klasserne og ikke så mange tilbud til 5. klasserne.

Ca. 200 børn med lærere og pædagoger havde taget turen til Svaneke og have inden øvet både spil og regler. Børnene var delt ind i 4 puljer fordelt på fire baner med syv hold i hver. Der var altså 28 deltagende hold. Alle hold fik spillet seks kampe af 12 minutters varighed, så hver elev fik spillet over en times kidsvolley.

Kidsvolley er inddelt i niveauer og stævnet her var på level tre. Her skal holdet spille bolden tre gange sammen, inden de spiller den over på den anden side. Den første berøringen skal være volleyslag, den anden bold skal gribes, mens den sidste bold skal sendes over med et volleyslag. Det skaber rigtig mange berøringer og derved meget spil, så alle elever fik rørt bolden meget den dag.

Lige fra første fløjt herskede der en god stemning, så da stævnet var færdig knap fire timer senere, var det nogle trætte men glade børn, der ventede på at høre resultatet. Der var fire puljevindere, som alle fik et diplom med hjem. Vindere var et hold fra Privatskolen, et hold fra Sydbornholms Privatskole, et hold fra Svaneke og et hold fra Nexø.

Som noget nyt i år havde vi fra starten lagt et stort fokus på Fair Play. Da stævnet var forbi, kårede vi således en Fair Play vinder og det blev Privatskolen som løb med den pris.

Evalueringerne fra lærerne var generelt set gode, ”dog kunne man godt overveje en større hal, så der var mere plads til eleverne til f.eks. spisning” og ” Jeg har kun en ting at evaluere omkring stævnet ud over, at alt fungerede fint, og at vi havde en dejlig dag. Jeg synes, det ville være praktisk, at der på ALLE skrivelser om alle stævner stod på, hvilken dato stævnet er, hvor stævnet er, og for hvem det er.

Mange hænder og hoveder er omkring hver gang, der sendes papirer ud (Lærere, vikar, kontor, pædagoger ... )” ”Det var et godt arrangeret stævne. God struktur og information både før og efter. God forplejning til de voksne. Vi klarede det, men man kunne med fordel have sat deltagerantallet ned eller afholdt stævnet i en større hal. Tak for en god oplevelse.”

Stævneansvarlig: Jesper Jørgensen, Svaneke Skole

**Leg og bevægelse 2. kl.**

Afhold i Åkirkebyhallerne 6/11 2014

Flg. skoler deltog:

* Davidskolen
* Peterskolen
* Rønne Privatskole
* Svaneke Skole
* Østre Skole

Hver skole havde to voksne med, og der var samlet ca. 120 glade børn.

Dagen blev gennemført med 7 forskellige aktivitetsstationer. Østre Skole bidrog med to aktiviteter, de øvrige fire med hver én, og så stod DGI Bornholm for én aktivitet (da Kongeskærskolen meldte fra, efter programmet var udsendt).

DGI Bornholm havde delt tilskuerpladserne op med minestrimler og skilte, så skolerne havde sit eget sted, hvor de kunne lægge tøj og sko – og spise sammen. Det blev rost.

DGI Bornholm havde sat skilte op for hver af de 7 aktiviteter, så det var klart fra begyndelsen, hvor lærerne skulle gå hen. Der var også lavet skema for, hvordan grupperne skulle skifte mellem aktiviteterne.

Mens lærerne mødte til kaffe og ostemad, stod DGI Bornholm for fælles opvarmning. Herefter blev der afviklet to aktivitetsrunder af hver ca. 17 min. varighed. Alle aktiviteter var godt forberedte og forløb fint!

Efter en frugtpause på 10 min., afviklede vi tre aktivitetsrunder inden frokostpausen.

Lærerne fik frokostbolle, vand og kaffe i cafeteriaet. DGI Bornholm stod for et par fællesaktiviteter, så frokostpausen ikke blev for lang for børnene. Efter frokostpausen blev yderligere to aktivitetsrunder afviklet. Og dagen sluttede med fælles stafet og nedkøling.

Alt i alt: En super fin dag. Der var positive tilbagemeldinger fra de deltagende skoler. Tidsplanen holdt – og Dansk Skoleidræt og DGI Bornholm fik fin pressedækning i både Bornholms Tidende og TV 2-Bornholm.

Lidt suk: Det har været utrolig vanskeligt at få respons på de mails, der er blevet sendt til skolerne. Tre skoler meldte fra, selvom de havde tilmeldt sig - Kongeskærskolen meldte fra, efter det endelige program var udsendt. Flere skoler meldte ikke tilbage, hvor mange voksne, de kom. Og på dagen: Svaneke Skole kom et kvarter for sent og gik ½ time inden programmet var slut – det havde været rart at vide det på forhånd☺.

Stævneleder: Karen-Margrethe Hansen Bager, DGI

**Naturløbet**

Afholdt d. 11. september 2014

Da Naturløbet der er en del af konceptet Aktiv Rundt i Danmark afvikledes samtidig med vores traditionsrige orienteringsløb blev vi enige om bakke op omkring dette arrangement, der er ingen grund til at ligge to lignende aktiviteter lige op ad hinanden. Naturløbet blev tibud til mellemtrinnet og foregik i Rønne Plantage og alt forløb planmæssigt, 370 børn i skoven havde en god dag.

Stævneansvarlig: Rønne IK Orientering. Kontakt til lærerne Torben Christoffersen, Søndermarksskolen

**Svømmetræf 4. kl**



**Tirsdag d. 18. november 2014**

**I Rønne Svømmehal**

Det var en rigtig dejlig dag med masser af glade børn, grin, bevægelse og leg i vand.

Svømmetræffet var en sjov dag med masser af bevægelse, leg og aktiviteter i vand. Ikke et svømmestævne.

Eleverne blev delt i blandede hold på tværs af skolerne og skulle i små grupper igennem forskellige aktiviteter i vand.

I alt deltog 6 skoler med 8 klasser i alt ca. 180 elever.

|  |  |
| --- | --- |
| **Tidsplan** | **Skole** |
| **8.15 – 9.30** | **Privatskolen**  **Åvangsskolen 4.a.** |
| **9.30 – 10.45** | **Åvangsskolen 4.b.**  **Søndermark 4.a.**  **Vestermarie** |
| **Pause** | **Pause** |
| **11.15 – 12.45** | **Søndermark 4.b.**  **Svaneke**  **Peterskolen** |

Jeg havde igennem hele dagen hjælp af 2 pers. med bassinprøver samt svømmehallens livredder, så skolerne kunne komme til træffet selvom de ikke kunne stille med egen livredder.

Hvert hold havde en time og femten minutter i vandet.

Her skulle de igennem 10 forskellige stationer med forskellige vandaktiviteter. Der var aktiviteter lige fra undervandssang, plusstykker under vand, sten saks papir-tagfat, byg med klodser, drageleg, keglespil og mange andre lege og øvelser i vand.

Hele træffet forløb over al forventning og ingen problemer undervejs. Der var rigtig mange glade børn, som var godt trætte efter en masse bevægelse i vand. Der blev grinet, hygget og skabt nye relationer på tværs af skolerne. Dette må siges, at være den største succes for træffet.

Evalueringen fra lærerne var meget positiv.

Jeg håber på samme succes til næste år.

Stævneansvarlig: Maria Nexø Grønnegaard, Nexø Skole

**Ultimate 6. kl.**

Afviklet d.27/5-2014 i Aakirkebyhallerne

Til ultimatestævnet deltog seks hold fra to skoler - Svartingedal og Davidskolen med hver 3 hold. I alt var omkring 50 elever aktive. Desværre kom der igen i år en del afbud, da vi nærmede os stævnedagen.

På grund af regn og blæst blev stævnet flyttet indenfor i Aakirkebyhalerne. Det var rigtig godt, at der hurtigt blev fundet en ”plan b”, da det er et meget vind- og vejrfølsom spil.

Eleverne hyggede sig og havde en rigtig god dag, hvor de var meget aktive. Der var en god tone mellem deltagerne, og der blev udvist fairplay, hvilket er rigtig vigtigt i et spil, hvor deltagerne selv skal dømme.

Palle Kure var ansvarlig for afviklingen af dette stævne på selve dagen, da den oprindelige stævneansvarlige Kasper Rasmussen var sygemeldt.

Stævneansvarlig: Kasper Rasmussen, Davidskolen

Vandpolo

Den 25. marts blev der afholdt vandpolostævne for 5. og 6. klasser. (Mig bekendt er det første gang, der blev afholdt et vandpolostævne.)

I stævnet deltog 2 skoler (Søndermark og BFI) med i alt 8 hold á ca. 10 elever. Kampene blev afviklet i den dybe ende af 25m bassinet.

Stævnet forløb fint og det er mit indtryk at eleverne havde en god dag. Under stævnet var det i perioder muligt at springe på vipper samt lege i det lille bassin.

Stævneansvarlig: Jane Stehen, Søndermarksskolen

**Volleyball- kvalificerende 8 -9. kl.**

Nordlandshallen 21. januar 2015

Deltagende skoler drenge: Davidskolen, Søndermarkskolen, Peterskolen, Kongeskærskolen – 2 8.klasses hold og 1 9. klasses hold

Deltagende skoler piger: Kongeskær 9. klasse, Kongeskær 8. klasse, Davidskolen, Søndermarkskolen

God stemning – eksterne dommere fra NH Volley

Vinder drenge: Davidskolen

Vinder piger: Kongeskær 8. klasse

Stævneansvarlig: Sabine Unterberger Kofod, Kongeskærskolen

**Volley – motion 8 - 10. kl.**

Volleyball – motion 8. – 10. kl - Onsdag den 21. Januar 2015.

Aakirkebyhallerne

Deltagere: Hold

Peterskolen (PE) 2

Søndermarksskolen (SM) 2

Åvangsskolen (ÅV) 4

Kongeskærskolen (KO) 5

BFI (BFI) 3

Davidskolen (DA) 5

Der blev spillet i 3 puljer af 7 og der blev fundet 3 banevindere. Det var en god og positiv dag for alle.

Stævneleder: Tom Christensen

**Skolernes motionsdag 0.-10. kl.**

Afvikles på egne skoler.

**Skoleskydning 5.kl. i oktober**

Skolerne kontakter selv de lokale Skytteforeninger

Ref. 4. Maj 2015 Torben Christoffersen